Държавен вестник, бр. 79, 2011 г., стр. 67

БРОЙ  79	
Д Ъ Р Ж А В Е Н  В Е С Т Н И К 	
СТР.  67  
1. относителни или диференциални ГНСС 
методи;
2. в реално време или с последваща обра­
ботка на измерванията.
Чл. 43. Базовите станции за всички методи с 
последваща обработка на измерванията се обо­
рудват със следната минимална конфигурация:
1. ГНСС приемници със следните особености:
а) захранване – външно и дублиращо вътреш­
но захранване;
б) памет с достатъчен капацитет за записване 
на първични данни;
в) софтуер за работа в статичен режим;
2. ГНСС антени със следните особености:
а) защита от отразени сигнали – със или 
без екранираща повърхност;
б) калибровка – не се изисква;
3. външни устройства за управление – не 
се изискват;
4. средства за комуникация с подвижния 
комплект апаратура – не се изискват;
5. принадлежности за станциониране:
а) масивен статив на три или четири крака 
или трикрака метална поставка;
б) глава с отвес и адаптер.
Чл. 44. Подвижният комплект апаратура, 
необходим за осъществяване на ГНСС измер­
вания, предназначени за последваща обработка, 
има следната минимална конфигурация: 
1. статични методи
а) ГНСС приемници – съгласно чл. 43, т. 1, 
с вътрешно захранване;
б) ГНСС антени – съгласно чл. 43, т. 2, без 
екраниращи повърхности;
в) принадлежности за станциониране – щок 
с двукрака или трикрака стойка;
2. кинематични и диференциални методи, 
както и на тези по чл. 13:
а) ГНСС приемници – съгласно чл. 43, т. 1, 
с вътрешно захранване и софтуер за работа по 
съответния метод;
б) ГНСС антени – съгласно чл. 43, т. 2, 
без екранираща повърхност, препоръчително 
интегрирани в един блок с устройствата по 
буква „а“;
в) устройства за управление – със софтуер за 
задаване настройки и управление на ГНСС при­
емниците, препоръчително с безжична връзка 
или интегрирани с устройствата по буква „а“;
г) средства за комуникация с базовия ком­
плект апаратура – не се изискват;
д) принадлежности за станциониране – щок, 
приспособление за носене на гръб, или прид­
вижване с автомобил.
Чл. 45. За работа в реално време е необхо­
дима следната минимална конфигурация: 
1. базова апаратура – съгласно чл. 43, със 
следните допълнени особености:
а) ГНСС приемници – със софтуер за работа 
в реално време, без изисквания за памет;
б) устройства за управление – съгласно 
чл. 44, т. 2, само за включване на апаратурата;
в) средства за комуникация с подвижния 
комплект апаратура – препоръчително външни, 
със самостоятелно захранване;
2. подвижна апаратура – съгласно чл. 44, 
т. 2 със следните допълнени особености:
а) ГНСС приемници – със софтуер за работа 
в реално време, без изисквания за памет;
б) устройства за управление – със софтуер 
за задаване на настройки и управление на 
приемниците за работа в реално време;
в) средства за комуникация с базовия ком­
плект апаратура – препоръчително в един блок 
с устройствата по букви „а“ или „б“.
Раздел III
Инфраструктурни конфигурации на базови 
станции
Чл. 46. Инфраструктурните базови станции 
се различават по функции и техническа кон­
фигурация в зависимост от:
1. вида на инфраструктурата – самостоятелни 
станции и мрежи;
2. вида на предоставяното обслужване – за 
осигуряване на статични, RTK и диференци­
ални методи;
3. оперативността на работата – в реално вре­
ме и с последваща обработка на измерванията.
Чл. 47. В конфигурацията на всички ин­
фраструктурни станции се включват следните 
основни елементи:
1. ГНСС приемници;
2. ГНСС антени;
3. комуникационни устройства;
4. система за захранване;
5. софтуер за управление на станцията.
Чл. 48. Оборудването на самостоятелните 
базови станции е конфигурирано, както следва:
1. ГНСС приемниците са поне два на брой, в 
случай че станцията е оборудвана по стандарти 
за осигуряване на безопасност на навигацията 
по реда на т. 4;
2. ГНСС антените са самостоятелни за 
всеки приемник на станцията и отговарят на 
следните условия:
а) да са от такива модели, калибровъчните 
данни за които са известни, или да бъдат с 
индивидуално определени абсолютни корекции;
б) в случаите по т. 4 антените са повече от 
една на брой и е необходимо да са еднотипни;
3. комуникационните устройства, предназ­
начени за обслужване на потребителите, могат 
да бъдат:
а) един или повече радиопредаватели и 
комуникационна антена;
б) устройства за осигуряване на интернет 
свързаност по реда на чл. 53, т. 4;
4. за безопасността на навигацията е необ­
ходимо базовите станции да са оборудвани с 
дублирани основни елементи от функционалната 
им схема – ГНСС приемници, ГНСС антени и 
комуникационни устройства.